open-index/open-wikipedia-markdown huggingface dataset:
Ջուլի Մաքնիվեն

**Ջուլի Մաքնիվեն** (, ), ամերիկացի դերասանուհի։ Առավել հայտնի է «Խենթերը», «Գերբնականը» և «Աստղային դարպասներ. Տիեզերք» հեռուստասերիալներում իր երկրորդական դերակատարումներով։

## Կենսագրություն
Ջուլի Մաքնիվենը ծնվել է 1980 թվականի հոկտեմբերի 11-ին Մասաչուսետս նահանգի Ամհերսթ քաղաքում։ Նա ավարտել է Սեյմելի պետական համալսարանը ():

## Անձնական կյանք
2010 թվականին Մաքնիվենն ամուսնացել է Մայքլ Բլեքման Բեքի հետ()։ Զույգն ունի մի տղա՝ Թասման Սքաթ Բեքը ()։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

## Արտաքին հղումներ
* Պաշտոնական կայք
* 
* 
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:20-րդ դարի ամերիկացի դերասանուհիներ
Էմիլ Մանով

**Էմիլ Մանով** (, ()՝ բուլղարացի գրող, սցենարիստ։

## Կենսագրություն
Էմիլ Մանովը ծնվել է Սոֆիայում։ Ավարտել է Սոֆիայի համալսարանի իրավաբանական ֆակուլտետը։ Տպագրվել սկսել է 1936 թվականից՝ աշխատակցելով երիտասարդական և ուսանողական պարբերականների։ Երկրորդ համաշխարհային պատերազմի տարիներին եղել է ֆաշիզմի դեմ մղվող պայքարի աչքի ընկնող ներկայացուցիչներից մեկը, որի համար դատապարտվել է ցմահ բանտարկության։ 1944 թվականին ազատվել է բանտարկությունից և սեպտեմբերի 9-ից հետո դարձել է ազատագրված Բուլղարիայի սոցիալիստական վերաշինության ակտիվ մասնակիցներից, զբաղեցրել պետական և հասարակական բարձր պաշտոններ։ Եղել է «Родна реч» ամսագրի գլխավոր խմբագիրը, մշակութային կոմիտեի փոխտնօրեն, Բուլղարիայի գրողների միության քարտուղար, փոխնախագահ։

## Ստեղծագործություններ
Հայտնի է «Դելիյաների վախճանը» (1958 թվականին լույս է տեսել նաև հայերեն), «Ծնվում է օրը» (1959), «Գալակտիկական բալլադ» (1971), «Ճամփորդություն Ուիբրոբիյում» (1981) վեպերով, «Նշենու ճյուղը» և այլ պատմվածքների ժողովածուներով, ինչպես նաև բանտային ու ռազմական կյանքը պատկերող բազմաթիվ ակնարկներով։

**Նորավեպեր**
* «Նամակ տիեզերքից» (1965)
* «Արկածներ» (1966)
* «Трогателна екзекуция» (1967)
* «Ուտոպիայի կղզի» (1978)

### Ֆիլմեր
* «Հիշատակի լուսանկարներ» (1979)
* «Խաղաղ փախստականը» (1972)
* «Ամռան ավարտը» (1967)
* «Արձակուրդների ավարտը» (1965)
* Пленено ято (1962)
* «Զառիթափ» (1961)

## Ծանոթագրություններ

## Արտաքին հղումներ
* Эмил Манов (Емил Манов)

Կատեգորիա:Բուլղարացի գրողներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի սցենարիստներ
Գևորգ Երզնկացի

**Գևորգ Երզնկացի** (), մանկավարժ, գրիչ։ Բարձրագույն կրթություն ստացել է Հովհաննես Որոտնեցու համալսարանում։ Գրիգոր Տաթևացու հետ գրի է առել Հովհաննես Որոտնեցու «Արիստոտելի Ստորոգութեանց մեկնությունը»։ Մշակույթի գործիչներ պատրաստելու և կաթոլիկության դեմ պայքարելու նպատակով Կափոսի վանքում բացել է իր դպրոցը, որտեղ սովորելու են եկել Հայաստանի տարբեր վայրերից, ինչպես նաև Ղրիմից։ Այստեղ ուսուցանվել է նաև գրչության ու երաժշտության արվեստ։

## Ծանոթագրություններ

Կատեգորիա:Հայ մանկավարժներ
Կատեգորիա:Հայ գրիչներ
Գլխավոր անկյունագիծ

Գծային հանրահաշվում մատրիցայի **գլխավոր անկյունագիծ** (երբեմն՝ **հիմնական անկյունագիծ**) համարվում է A_{i,j} տարրերի խումբը, որտեղ i = j:

Քառակուսային մատրիցայի գլխավոր անկյունագիծը այն անկյունագիծն է, որն անցնում է վերին ձախ և ստորին աջ անկյուններով։ Օրինակ, այս մատրիցայում գլխավոր անկյունագծի տարրերը հավասար են 1-ի.

: \begin{bmatrix}
1 & 0 & 0\\
0 & 1 & 0\\
0 & 0 & 1\end{bmatrix}

Քառակուսային մատրիցան, որի գլխավոր անկյունագծից դուրս գտնվող տարրերը զրոյական են, կոչվում է անկյունագծային։ Անկյունագծային մատրիցան, որի գլխավոր անկյունագծի տարրերը հավասար են 1-ի, կոչվում է միավոր։
Մատրիցայի գլխավոր անկյունագծի տարրերի գումարը կոչվում է մատրիցայի հետք։

Ուղղանկյուն մատրիցայի գլխավոր անկյունագիծ կոչվում է անկյունագիծը, որը սկսվում է մատրիցայի վերին ձախ անկյունից և փոխվում է դեպի ներքև և աջ, հասնելով մատրիցայի աջ կամ ստորին եզրին։ Օրինակ, այս մատրիցաներում գլխավոր անկյունագծի տարրերը հավասար են 1-ի։

: \begin{bmatrix}
1 & 0 & 0 & 0 \\
0 & 1 & 0 & 0 \\
0 & 0 & 1 & 0 \end{bmatrix}

: \begin{bmatrix}
1 & 0 & 0\\
0 & 1 & 0\\
0 & 0 & 1\\
0 & 0 & 0\end{bmatrix}

## Գրականություն
* 
* Main diagonal in Mathwords
* Christian Voigt, Jürgen Adamy: Formelsammlung der Matrizenrechnung. Oldenbourg Wissenschaftsverlag, München 2007, ISBN 978-3-486-58350-2, S. 19.
* Peter Gabriel: Matrizen, Geometrie, Lineare Algebra. Birkhäuser Berlag, Berlin, Basel, Bosten 1996, ISBN 978-3-764-35376-6, S. 475.

Կատեգորիա:Մատրիցներ
Ֆլորա Գրիգորյան

**Ֆլորա Ռուբենի Գրիգորյան** (), հայ նկարիչ-ձևավորող, բեմանկարիչ։

## Կենսագրություն
Ֆլորա Գրիգորյանը ծնվել է Դիլիջանում։ 1945 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1952 թվականին՝ Երևանի գեղարվեստա-թատերական ինստիտուտը։ 1967-1972 թվականներին եղել է Հայաստանի պատմության պետական թանգարանի նկարիչ։

## Ստեղծագործություններ
Հիմնականում աշխատել է բեմական զգեստների ձևավորման բնագավառում։ Նկարել է հայկական տարազներ և ասեղնագործ աշխատանքներ, որոնք տեղ են գտել «Ասեղնագործության ձեռնարկ» (1960) գրքում։ Հեղինակ է հայկական տարազների 20 բացիկների։ 2014 թվականին Հայփոստի թողարկած «Հայկական ազգային տարազներ. Երևան» նամականիշի վրա պատկերված տարազների նկարիչն է։ Վազգեն Առաջին կաթողիկոսի պատվերով կազմել է հայկական հին ձեռագրերի ալբոմ (1999 թվական, անտիպ)։ 1978 թվականին Ֆլորա Գրիգորյանը ձևավորել է Ազատ Ղարիբյանի ղեկավարած «Կռունկ» պարային համույթի բեմական զգեստները, 1979 թվականին ստեղծել է Հայաստանի պարի պետական համույթի հագուստների էսքիզները։
* Ռոսսինիի «Սևիլյան սափրիչ» օպերայի զգեստների ձևավորում
* «Խանդութ» (երաժշտություն՝ ըստ Ալեքսանդր Սպենդիարյանի) բալետի զգեստների ձևավորում (Օպերայի և բալետի թատրոն, 1953 թվական)
* Երևանի տիկնիկային թատրոնի վեց բեմադրությունների զգեստների ձևավորում (1957 թվական)
* «Հեղնար աղբյուր» կինոնկարի զգեստների ձևավորում (1970 թվական)

## Աշխատություններ
* «Հայկական ազգային տարազ» պատկերագիրք (եռալեզու՝ հայերեն, ռուսերեն, անգլերեն), Երևան, «Անտարես», 2011 (Մոսկվայի Գրքի միջազգային մրցույթ-ցուցահանդեսում պատկերագիրքն արժանացել է մոսկովյան ստուգատեսի երկրորդ կարգի մրցանակին)

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ բեմանկարիչներ
Կատեգորիա:Հայ ձևավորողներ
Կատեգորիա:Հայ նկարչուհիներ
Զարուհի Խաչատրյան

**Զարուհի Վանիկի Խաչատրյան** (), հայ դերասանուհի։

## Կենսագրություն
Զարուհի Վանիկի Խաչատրյանը ծնվել է Երևանում Վանիկ և Ջուլիետա Խաչատրյանների ընտանիքում։
1973-1983 թվականներին սովորել է Երևանի թիվ 50 դպրոցում։ 1983-1986 թվականներին սովորել է Երևանի Ակսել Բակունցի անվան մանկավարժական ուսումնարանի դպրոցական բաժնում՝ տարրական դասարանների դասվար մասնագիտությամբ։ 1986 թվականին ընդունվել է Երևանի գեղարվեստա-թատերական ինստիտուտի թատերական ֆակուլտետի դերասանական բաժին `դրամատիկ թատրոնի և կինոյի դերասան մասնագիտությամբ՝ ՀԽՍՀ ժողովրդական արտիստ Զավեն Տատինցյանի արվեստանոցը։ Ավարտելուց հետո՝ 1990 թվականից  Երևանի Հակոբ Պարոնյանի անվան երաժշտական կոմեդիայի պետական թատրոնի դերասանուհի է։

## Ստեղծագործական գործունեություն
1990 թվականից աշխատում է Երևանի Հակոբ Պարոնյանի անվան երաժշտական կոմեդիայի պետական թատրոնում։ Զուգահեռաբար 2001-2002 թվականներին աշխատել է Շանթ ՀԸ, 2005-2011 թվականներին՝ Հայաստանի հանրային հեռուստաընկերությունում որպես դերասանուհի, 2008, 2012, 2013 թվականներին՝ Արմենիա TV-ում։
 
### Դերեր

### Հեռուստատեսային դերեր
* «Վերվարածներ» - Ավտոտեսուչի կին, հարբած կին վարորդ, վթարի ենթարկված կին, հարևանուհի, (Շանթ)
* «Վերվարածները հիվանդանոցում» - բժշկուհի (Շանթ)
* «Հարևանները» - դատապարտված կին, Մաթիլդա (Արմենիա)
* «Ուր է իմ տղամարդը» կին (Արմենիա)
* «Մի ստիր» - մայր (Արմենիա)
* «Շտապ օգնություն 02» մայր (Հայաստանի հանրային հեռուստաընկերություն)
* «Գժուկ» մանկական երգիծական սերիալ –ուսուցչուհի (կինոկենտրոն)
* «Այդպես էլ ապրում ենք»Պատգամավորի կին (Հայաստանի հանրային հեռուստաընկերություն)
* «Հանուն Սիրո» - Ալլա (Հայաստանի հանրային հեռուստաընկերություն)
* «Խաբկանք» - Նունե (Նոր Հայաստան հեռուստաընկերություն)

## Ընտանիք
Ամուսնացած է, ունի երեք երեխա՝երկու տղա և մեկ աղջիկ։

## Նշումներ

## Ծանոթագրություններ

Կատեգորիա:Հայ դերասաններ
Մարեն (Ծովափնյա Շարանտի գավառ)

**Մարեն** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆորի շրջանում։ Մտնում է Մարեն կանտոնի կազմի մեջ։

Համայնքի INSEE կոդ՝ 17219։

## Բնակչություն
Համայնքի բնակչությունը 2010 թվականին կազմում էր 5607 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Մարեն 

Կատեգորիա:Ֆրանսիայի համայնքներ
Հովիկ Վանյան

**Հովիկ Վանյան** (), հայ դերասան։

## Կենսագրություն
Հովիկ Վանյանը ծնվել է Բաքվում։ 1965-1969 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում՝ Կիմ Արզումանյանի արվեստանոցում։ 1969-1970 թվականներին եղել է Երևանի Գաբրիել Սունդուկյանի անվան ազգային ակադեմիական թատրոնի դերասան, 1971 թվականից՝ Լենինականի պետական թատրոնի դերասան, 1988-1992 թվականներին՝ Երևանի Էքսպերիմենտալ (Փոսի) թատրոնի դերասան։ 1992 թվականից զբաղվել է գործարարությամբ։

## Ներկայացումներ
Դերեր է կերտել նաև հեռուստաթատրոնում և ռադիոբեմադրություններում։ 
* Ֆրանսուա՝ Ժան Պոլ Սարտրի «Անշիրիմ մեռելներ»
* Սուրեն՝ Ալեքսանդր Շիրվանզադեի «Պատվի համար»
* Օլեգ՝ Ռոզովի «Երջանկություն որոնելիս»

## Ֆիլմագրություն

## Ծանոթագրություններ

## Արտաքին հղումներ
* Ֆիլմեր Հովիկ Վանյանի մասնակցությամբ

Կատեգորիա:Հայ դերասաններ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ կինոդերասաններ
Կատեգորիա:Թատրոնի հայ դերասաններ
Չայների Հեսե

**Մարի Չայների Հեսե** (, ), գանացի դատավոր, Աշխատանքի միջազգային կազմակերպության առաջին կին տնօրենը։

## Կրթություն
Մարի Չայների Հեսեն սովորել է Գանայի Քեյփ Քոստ քաղաքի Վեսլի Գրլզի ավագ դպրոցում։ Նա նաև անցել է բակավրիատ Գանայի համալսարանի սոցոլոգիա և տնտեսագիտություն բաժինները, ինչպես նաև Դուբլինի համալսարանի զարգացման տնտեսագիտություն ասպիրանտական ուսուցումը։

## Կարիերա
Նա սկսել է իր կարիերան 1981 թվականից ՄԱԿ-ում, որտեղ նա կայացրել է առաջին աֆրիկացի կանանց խորհրդակցությունը, որին ներկա էին ՄԱԿ-ի զարգացման ծրագրի մշտական ներկայացուցիչները բազմաթիվ այլ երկրներից, ինչպիսիք են Սիերա Լեոնեն, Սեյշելյան կղզիները և Ուգանդան։ 1989 թվականին նշանակվել է Աշխատանքի միջազգային կազմակերպության առաջին կին տնօրենը Շվեյցարիայի Ժնև քաղաքում։ Նա Գանայի նախկին նախագահ Ջոն Կուֆուրի խորհրդականն էր։ Նաշանակվել էր Գանայի համալսարանի ռեկտորի պաշտոնում։ Նա զբաղեցելու է այդ պաշտոնը 2018 թվականի օգոստոսի 1-ին և համարվում է ՄԱԿ-ի նախկին գլխավոր քարտուղար Քոֆի Անանի իրավահաջորդը։

## Ժառանգություն
Նա ներկայումս «Իմաստունների խորհրդի» անդամ է, Արևմտյան Աֆրիկայում Աֆրիկյան Միության մարմնի խորհրդատուն է և Գանայի «Զենիթ բանկի» Խորհրդի նախագահը։

## Ծանոթագրություններ

Կատեգորիա:Գանացի դատավորներ
Կատեգորիա:Կին դատավորներ
Կատեգորիա:Գանայի պետական համալսարանի շրջանավարտներ
Կատեգորիա:Գանացի դիվանագետներ
Անվերջ նվազող երկրաչափական պրոգրեսիա

## Անվերջ նվազող երկրաչափական պրոգրեսիա
b_1, b_2, \dots, b_n, \dots երկրաչափական պրոգրեսիան անվանում են **անվերջ նվազող**, եթե նրա հայտարարի բացարձակ արժեքը փոքր է 1-ից՝ |q|:

Օրինակներ՝

* 1, \frac{1}{2}, \frac{1}{4}, \dots, \frac{1}{2^{n-1}}, \dots պրոգրեսիան անվերջ նվազող է, քանի որ հայտարարի բացարձակ արժեքը փոքր է  1-ից (q=\frac{1}{2})։
* -0.9, 0.81, -0.729, \dots, (-0.9)^n,\dots պրոգրեսիան անվերջ նվազող է, քանի որ հայտարարի բացարձակ արժեքը փոքր է 1-ից (q=-0.9)։

### Անվերջ նվազող երկրաչափական պրոգրեսիայի գումար
Հայտնի է, որ ցանկացած երկրաչափական պրոգրեսիայի առաջին n անդամների գումարի բանաձևը կարելի է գրել հետևյալ տեսքով․

S_n = \frac{b_1 (1-q^n)}{1-q}, q \neq 1

Անվերջ նվազող երկրաչափական պրոգրեսիայի դեպքում (կամ նույնն է՝ |q| ) վերը նշված հավասարության մեջ եթե անցնենք սահմանի, երբ n \rightarrow \infin։ Օգտվենք հաջորդականության սահմանի հատկություններից և որ \lim_{n\rightarrow \infin}q^n=0, |q| , կստանանք՝

S=\lim_{n\rightarrow \infin}S_n=\lim_{n\rightarrow \infin}\frac{b_1(1-q^n)}{1-q}=\frac{b_1}{1-q}\lim_{n\rightarrow \infin}(1-q^n)=\frac{ b_1}{1-q}

Հենց այդ թիվն էլ անվանում են q\ (|q|  հայտարարով b_1, b_2, \dots, b_n, \dots անվերջ նվազող երկրաչափական պրոգրեսիայի գումար S=\frac{ b_1}{1-q}:

b_1+b_2+b_3+\dots+b_n+\dots=\sum_{k=1}^{\infin}b_k=\frac{ b_1}{1-q}Նաև անվերջ նվազող երկրաչափական պրոգրեսիան առաջին ուսումնասիրվող շարքն է մաթեմատիկական անալիզում։
Կատեգորիա:Թվաբանություն
Երիտասարդ Վերթերի տառապանքները

**«Երիտասարդ Վերթերի տառապանքները»** (՝ առաջին հրատարակություներում և  ժամանակակիցներում), գերմանացի գրող Յոհան Վոլֆգանգ ֆոն Գյոթեի սենտիմենտալային էպիսթոլարական վեպ։ Առաջին անգամ տպագրվել է 1774 թվականին։ Վեպում գերմանական իրականության պատկերի ֆոնին արտացոլվում են հերոսի՝ անձնական տառապանքները։

«Երիտասարդ Վերթերի տառապանքները» վեպը դարձավ Գյոթեի երկրորդ գրական հաջողությունը «Գյոց ֆոն Բերլիխինգեն» դրամայից հետո։ Ինչպես դրաման, այնպես էլ նամակավեպը դասվում է «գրոհ և փոթորիկ» ուղղությանը։

«Երիտասարդ Վերթերի տառապանքները» որոշ չափով կրում են ինքնակենսագրական բնույթ, այնտեղ Գյոթեն նկարագրել է իր պլատոնական սերը Շարլոտ Բուֆֆի նկատմամբ։ Գյոթեն նրա հետ ծանոթացել է 1772 թվականին, Վեցլարի կայսերական կամերալ դատարանում պրակտիկա անցնելու ժամանակ։ Սիրային պատմության ողբերգական վերջաբանի մոտիվը՝ Վերթերի ինքնասպանությունը, Գյոթեին ազդել է Կառլ Վիլհելմ Իերուզելեմի մահը, ով տառապում էր ամուսնացած կնոջ հանդեպ սիրուց։

Լոտտեի գրական կերպարը իր ծննդով պարտական է այդ ժամանակի Գյոթեի իր մյուս ընկերոջը՝ Մաքսիմիլիան ֆոն Լարոշին։

## Հրատարակություններ
Վեպի առաջին հրատարակությունը լույս է տեսել 1774 թվականի աշնանը, Լայպցիգի գրքի տոնավաճառի համար և անմիջապես դարձել է բեսթսելլեր։ Վերանայված հրատարակությունը լույս է տեսել 1787 թվականին։ Վեպը Գյոթեին փառք է բերել ամբողջ Գերմանիայում։

## Արձագանք
Վեպի տարածումը Եվրոպայում առաջացրեց ինքնասպանությունների ալիք, որը հետագայում կոչվել է Վերթերի էֆեկտ։ Այս էֆեկտն այնքան ուժեղ էր, որ մի շարք իշխանություններ արգելել են գրքի տարածումը իրենց երկրում։

## Տես նաև
* Վերթերի էֆեկտ

## Ծանոթագրություններ

Կատեգորիա:Գերմաներեն վեպեր
Կատեգորիա:Ինքնակենսագրական վեպեր
Կատեգորիա:Գրական ստեղծագործություններ ինքնասպանության մասին
Կատեգորիա:Նամակագրական վեպեր
Dead by April

**Dead by April**, ռոք խումբ՝ հիմնված 2007 թվականին Շվեդիայի Գյոտեբորգ քաղաքում։ Հիմնադրման օրից խումբը հասցրել է թողարկել երեք ալբոմներ՝ Dead by April, Incomparable և Let the Word Know: Խմբի անդամներն են Քրիստոֆեր «Stoffe» Անդերսոնը, Մարկուս Վեսսլենը, Պոնտուս Էլմը, Մարկուս Ռոզելը, նախկինում նաև Ջիմմի Ստրիմելլը, Հենրիկ Կարլսսոնը, Յոհան Օլսսոնը, Ալեքս Սվեննինգսոնը և Սանդրո Սանտյագոնը։

Խմբի գործունեությունը սկսվեց 2007 թվականին։ Ջիմմի Ստրիմելլը հանդես էր գալիս գյոտեբորգյան մեկ այլ՝ Nightrage խմբում որպես վոկալիստ։ Շուտով նրա հեղինակած երգերը սկսեցին չհամապատասխանել խմբի գաղափարներին, և դա պատճառ դարձավ անհամաձայնությունների, շուտով նաև խումբը լքելուն։ Շուտով նա ծանոթացավ Pontus Hjelm-ի մի քանի գործերի և նրա հետ համագործակցության հեռանկար տեսավ։ Ահա և այդպես սկսվեց ամեն ինչ։ Շուտով նրանք արդեն մրցակիցներ էին։ Խմբի առաջին հաջողությունները եղավ հայտնիությունը Ասիայում և Ճապոնիայում։ Տղաները MySpace-ի ոչ պաշտոնական խմբերի ցուցակում առաջինը դարձան շատ արագ։ Սոցցանցերում ճանաչողության հասնելու և օգտատերերի համակրանքը վայելելու արդյունքը եղավ այն, որ նրանք սկսեցին մի շարք առաջարկներ ստանալ կազմակերպչական, ձայնագրման և տոմսերի հետ կապված հարցեր կազմակերպող ու իրականացնող կազմակերպությունների կողմից։ Նրանք շարունակեցին իրենց ընտրած ուղին՝ բոլորին հաջողություն մաղթելով։ 2008 թվականի ամռանը մասնակցեց մի շարք փառատոների և ահա կիզակետը հանդիսացավ Շվեդիայի ամենահեղինակավոր Hultsfred փառատոնը, որի ժամանակ գրանցվեց ռեկորդ՝ հանդիսատեսի թվով։ Միևնույն ժամանակ խումբը վերջացրեց քննարկումները ձայնագրման ստուդիաների հետ՝ Universal Music-ի հետ պայմանագիր կնքելով։

## Դեբյուտային ալբոմը
Խմբի առաջին սինգլը Losing you-ն էր, որը թողարկվեց 2009 թվի մարտի 6-ին և խմբի անդամների կողմից հրապարակվեց MySpace սոցկայքում։ Արդեն մայիսի 13-ին խումբը թողարկեց իր դեբյուտային ալբոմը Dead by April անվանումով։ Ալբոմը ներառվեց 13 երգեր, որոնցից 11-ը վերաթողարկվածներ էին և միայն 2-ը նորեր. նոր էին՝ What Can I Say և Sorry For Everything: Միևնույն տարում խումբը նկարահանեց երկու տեսահոլովակ՝ Losing You,Angels of Clarity և թողարկեց երեք սինգլներ՝ What Can I Say, Angels of Clarity, Losing You: Խմբի երկրորդ՝ Incomparable ալբոմը թողարկվեց 2011 թվականի սեպտեմբերի 21-ին և, վերջապես, երրորդ ալբոմը՝ Let The World Know թողարկվեց 2014 թ.-ի փետրվարի 12-ին։

## Ծանոթագրություններ

Կատեգորիա:Երաժշտական խմբեր այբբենական կարգով
Կատեգորիա:Շվեդական երաժշտական խմբեր
Կատեգորիա:2007 հիմնադրված երաժշտական խմբեր
Nikon d5300

մինի
Nikon D5300-ը պատկանում է DSLR տեսակի ֆոտոխցիկների շարքին, նոր ածխապլաստիկային մարմնով և նոր տեխնոլոգիաներով, հրապարակված Nikon կորպորացիայի կողմից 2013 թ. հոկտեմբերի 17-ին։
Այն ներառում է նոր Expeed 4 պրոցեսոր և այն ընկերության առաջին DSLR ֆոտոխցիկն է ներկառուցված Wi-Fi և GPS մոդուլներով։
Այն ունի նույն 24-megapixel image սենսորն ինչ նախորդ՝ Nikon D5200 մոդելը, բացառությամբ նրան, որ նոր մոդելը զրկվել է anti-aliasing (AA) ֆիլտրից, հավասարվելով Nikon D7100 ֆոտոխցիկին։

= Հնարավորությունների ցանկ =

* Expeed 4 պրոցեսոր, ցածր էներգիայի ծախսով, մարտկոցի ծավալը մինչև 600 կադր
* Ֆուլ HD տեսանկարահանում 1080p՝ ավտոֆոկուսով։ Այն առաջին Nikon DSLR ֆոտոխցիկն է, որը ստացել է 60/50 կադր/վայրկյանում հաճախականությամբ 1080p տեսաձայնագրելու հնարավորություն, այնինչ այդ հաճախականությամբ կարելի էր տեսաձայնագրել միայն 720p:
* Ներկառուցված GPS
* Ներկառուցված Wi-Fi
* Նկարները կարող են պահպանվել ինչպես JPEG, այլ նաև RAW ֆորմատներով
* Չունի Anti-aliasing ֆիլտր
* Նոր pentamirror 0.82x խոշորացմամբ և 95% տեսանելիությամբ
* 9 հատուկ էֆեկտներ
* Active D-Lighting (4 ընտրելու հնարավորություն և ավտոմատացված)
* Բրեքեթինգ (exposure, Active D-Lighting , White-balance)
* Ֆոտոխցիկում առկա է HDR ռեժիմ
* Առկա է time-lapse-ի ինտերվալոմետր
* Ցածր ձայնով նկարահան ռեժիմ
* Ներկառուցված սենսորի մաքրման համակարգ (vibrating low-pass ֆիլտր) և օդափոխման համակարգ։
* HDMI ելքային HD վիդեո (HD video Output)
* Հնարավորություն աշխատել պատկերի հետ ֆոտոխցիկի միջոցով, առանց համակարգչի(D-Lighting, Red-eye reduction, Trimming, Monochrome & filter effects, Color balance, Image overlay, NEF (RAW) processing, Quick retouch, Straighten, Distortion control, Fisheye, Color outline, Color sketch, Perspective control, Miniature effect, Selective Color, Edit movie, Side-by-side comparison.)
* Մուտքային ստերեո բարձրախոսի հնարավորություն (ունի ներկառուցված ստերեո բարձրախոս)
* 3,2 դյույմ (81 մմ) 1073 հազար կետայնությամբ մեծ դիտման անկյուն ունեցող LCD էկրան
* EN-EL14 կամ EN-EL14A Lithium-ion մարտկոց
* Ավելի փոքր և թեթև (450 գրամ) ֆոտոխցիկի մարմին՝ համեմատած նախորդի հետ։

## Տվյալներ
*1.* Սենսոր - 23.5&nbsp;mm × 15.6 մմ Nikon DX format RGB CMOS sensor, 1.5 × FOV crop

*2.* Կետայնությունը - 6000 × 4000 Փիքսել (24.1 Մեգափիքսել)

*3.* Ոսպնյակ - Փոփոխվող, Nikon F-mount

*4.* Փականի արագություն - 30 վայրկյանից մինչև 1/4000 վայկյան

*5.* Լուսավորում - TTL 3D Color Matrix Metering II

*6.* Ֆոկուս - 39-area AF համակարգ, Nikon Multi-CAM 4800DX մոդուլային սենսոր, Instant single-servo (AF-S); continuous-servo (AF-C); auto AF-S/AF-C selection (AF-A); manual (M)

*7.* Կադր/վայրկյանում - 5 (JPEG) , 4 (RAW)

*8.* տեսադաշտ որոնող հարմարանք - Optical 0.82x, 95% Pentamirror

*9.* Տեսաձայնագրում - Preset manual
Video/movie recording	1920 x 1080, 60/50/30/25/24P (progressive scan), 1280 x 720, 60p/50p, 640 x 424, 30p/25p, 60i (interlaced) (59.94 fields/s)/50i (50 fields/s),

*10.* Պահպանման ձև - Secure Digital (SD) , SDSC, SDHC, SDXC,

*11.* Ելքային մուտքեր - USB*, 802.11b/g Wi-Fi, GPS,

*12.* Քաշը - 450 գրամ

*14.* ISO - 100 - 12800

*15.* Ստեղծման վայրը - Թաիլանդ

Կատեգորիա:Լուսանկարչական սարքեր
Արտաշես Արարատյան

**Արտաշես Լևոնի Արարատյան** (), հայ դերասան։ Սանկտ Պետերբուրգի երաժշտական կոմեդիայի թատրոնի դերասան։ Ռուսաստանի վաստակավոր արտիստ (1980)։

## Կենսագրություն
Արտաշես Արարատյանը ծնվել է Հյուսիսային Օսեթիայի Մոզդոկ քաղաքում։ 1942 թվականին աշխատել է Օրջոնիկիձեի անվան բալետի ստուդիայում, 1945 թվականին եղել է Վլադիկավկազի ռուսական դրամատիկական թատրոնի դերասան, նույն տարում ավարտել է թատրոնին կից ստուդիան։ 1947 թվականից աշխատել է Օրջոնիկիձեի Ստանիսլավսկու անվան թատրոնում։ 1951 թվականին ընդունվել է Լենինգրադի թատրոնի երաժշտական կոմեդիայի թատերախումբ։ 1954 թվականին ավարտել է Ռիմսկի-Կորսակովի անվան Լենինգրադի երաժշտական ուսումնարանը։ Եղել է թատրոնի առաջատար կոմիկ դերասաններից մեկը։ Նովգորոդում, Չերեպովեցում, Պուշկինում, Պովլովում, Պետրոդվորցում և այլուր բեմադրել է մի շարք ներկայացումներ։ 1987 թվականին Երաժշտական կոմեդիայի թատրոնում բեմադրել է առաջին մանկական «Լապուշկա» ներկայացումը։ Եղել է «Премьера»-ի համայնքային թատրոնի ռեժիսորը։ Վերջին անգամ բեմ է դուրս եկել 2004 թվականին՝ թատրոնի 75-րդ տարելիցին։

## Թատերական դերեր
* Մարքիզ Բամբինի՝ «Գլխավոր թմբկահարի դուստրերը»
* Հսկիչ՝ «Չղջիկը»
* Ֆրասկատի՝ «Մոնմարտրի մանուշակը»
* Պելիկան՝ «Միստր Իքս»
* Ռախմետ՝ «Սևաստոպոլյան վալս»
* Բիբերլի՝ «Կովկասի զարմուհին»

## Դերեր ֆիլմերում
* «Թագավորական որջ»
* «Մի քանի կարմիր խնձոր»
* «Սիրելու ժամանակը»

## Մրցանակներ
* Ժողովուրդների բարեկամության շքանշան (1998) N 3586, (2004) N 7745
* «Լեոնարդո դա Վինչիի» դիպլոմ և մեդալ, 2008

## Ծանոթագրություններ

## Արտաքին հղումներ
* Արտաշես Արարատյանի մասին kino-teatr.ru կայքում

Կատեգորիա:Հայ դերասաններ
Կատեգորիա:20-րդ դարի դերասաններ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Բարեկամության շքանշանի ասպետներ
Կատեգորիա:Բարեկամության շքանշանի ասպետներ (Ռուսաստան)
Լը Պեն (Ծովափնյա Շարանտի գավառ)

**Լը Պեն** (), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Պուատիե կանտոնի կազմի մեջ։ Հանդիսանում է Լա Ռոշել շրջանը։

Համայնքի INSEE կոդ՝ 17276։

## Բնակչություն
Համայնքի բնակչությունը 2010 թվականին կազմում էր 75 մարդ։

* INSEE

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Լը Պեն 

Կատեգորիա:Ֆրանսիայի համայնքներ
Լուարե սյուր Նի

**Լուարե սյուր Նի** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Օլնե կանտոնի կազմի մեջ։

Համայնքի INSEE կոդ՝ 17206։

## Բնակչություն
Համայնքի բնակչությունը 2010 թվականին կազմում էր 300 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Լուարե սյուր Նի 

Կատեգորիա:Ֆրանսիայի համայնքներ
Ռիվդու Պլաժ

**Ռիվդու Պլաժ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Լա Ռոշելի շրջանում։ Մտնում է Սեն Մարտեն դը Ռե կանտոնի կազմի մեջ։

Կոմունայից է սկիզբ առնում երեքկիլոմետրանոց Իլ դը Ռե կամուրջը, որը կղզին միացնում է ցամաքային Ֆրանսիայի հետ։

Համայնքի INSEE կոդ՝ 17297։

## Բնակչություն
Համայնքի բնակչությունը 2010 թվականին կազմում էր 2302 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ․ Ռիվդու Պլաժ 

thumb|left|Կոմունայի տեղադրությունը կղզու վրա

Կատեգորիա:Ֆրանսիայի համայնքներ
Ռոշֆոր

**Ռոշֆոր** (), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Այն գտնվում է Շարանտ գետի աջ ափին, 16 կմ հեռու գետաբերանից, որը թափվում է Բիսկայան ծոց։

Համայնքի INSEE կոդ՝ 17299։

## Բնակչություն
Համայնքի բնակչությունը 2010 թվականին կազմում էր 25140 մարդ։

## Պատմություն
Ռոշֆորը «նոր քաղաքի» դասական օրինակ է։ Այն կառուցված է աբսոլյուտիզմի դարաշրջանում։ Առաջին նախարար Կոլբերը համոզելով արքա Լյուդովիկոս XIV-ին քաղաքը կառուցել տվեց ոչ ծանր նավահանգստային քաղաքի ոճով, այլ լրիվ նոր տեսքով։

Ռոշֆորը սկսել են կառուցել 1666 թվականին կլասիցիզմի ոճով։ Այստեղ է կառուցվել նաև ճոպանի գործարանը XVII դարում, որն այն ժամանակի ամենաերկար շինությունն էր Եվրոպայում։

Ռոշֆորի պահպանության նպատակով հարակից ջրերում Նապոլեոնի օրոք կառուցել են հայտնի Ֆորտ Բոյարը։

Տեղական ծովային թանգարանում ցուցադրված են քաղաքի հարուստ ռազմական նավահանգստի պատմական իրերը։ Սա Պյեր Լոտիի հայրենի քաղաքն է՝ հայտնի գրողի։ 1900 թվականին ավարտվեց Ռոշֆորի կամրջի շինարարությունը։

Ռոշֆորում են տեղի ունենում Ժակ Դեմիի «Աղջիկը Ռոշֆորից» (1967) մյուզիքլի գործողությունները, որտեղ խաղում է Կատրին Դենյովը, Ֆրանսուազա Դորելակը, Միշել Պիկոլլին և Ջին Քելլին։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ․ Ռոշֆոր 

Կատեգորիա:Առափնյա բնակավայրեր
Կատեգորիա:Բերդաքաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի նավահանգիստներ
Ռուայան

**Ռուայան** (), համայնք Ֆրանսիայի հյուսիսարևմտյան մասում՝ Նոր Ակվիտանիա երկրամասի Պուատու Շարանտա մարզի Ծովափնյա Շարանտի գավառում, Ժիրոնդայի էստուարում։ Տեղաբնակները հայտնի են  *Royannais* կամ *Royannaises* անվանումով։ Քաղաքն ունի ծովային և գետային նավահանգիստներ։ Երկրորդ համաշխարհային պատերազմի տարիներին ռմբակոծությունների ենթարկվելու հետևանքով ավերվել է, 1950-ական թվականներին վերակառուցվել մոդեռնիստական ճարտարապետության ոճով։ Բնորոշվում է որպես «արվեստների և պատմության քաղաք»(*Ville d'Art et d'Histoire*): Համարվում է առողջարանային, զբոսաշրջային, մշակութային կենտրոն, որը յուրաքանչյուր ամառ հյուրընկալում է ավելի քան 90 հազար այցելու։
Համայնքի INSEE կոդ՝ 17306։

## Աշխարհագրություն
Ռուայանը գտնվում է Ատլանտյան օվկիանոսի ափին՝ Ժիրոնդա էստուարի վրա։ Մոտակայքում են Ռե (*Île de Ré*), Օլերոն (*Île d’Oléron*) և Դ՛Էքս (*Île-d’Aix*) կղզիները։

## Բնակչություն
Համայնքի բնակչությունը 2010 թվականին կազմում էր 17946 մարդ։

## Մշակույթ
1964-1977 թվականներին քաղաքը համարվում էր Ժամանակակից արվեստի միջազգային փառատոնի մայրաքաղաքը։

Ռուայանն այսօր հաճելի առողջարանային քաղաք է անտլանտյան կլիմայով։ Հայտնի է իր կազինոներով և հյուրանոցներով։ Խորհուրդ է տրվում նաև ընտանեկան հանգստի սիրահարներին, քանի որ այն ունի խաղաղ և ապահով միջավայր։

## Կլիմա

## Անվանի անձինք
Ծնվել են Ռուայանում.
* Պիեռ Դյուգուա (1558–1628), առևտրական, ճանապարհորդ, գաղութարար
* Մարի Լեոպոլդ-Լեկուր (1859-1942), ֆեմինիստ, լրագրող, արձակագիր
* Էժեն Պելտան (1813–84), արձակագիր, ժուռնալիստ, քաղաքական գործիչ
* Ժան Պելիսոն-Մալե (1873–1961), նկարիչ
Ապրել են Ռուայանում.
* Պաբլո Պիկասո
* Լև Տրոցկի
* Էմիլ Զոլա

## Պատկերասրահ

Royan hv2.JPG|Համայնքապետարանը
Boulevard Briand.jpg|Բրիանի անվան զբոսայգին
Eglise Saint Pierre Royan.jpg|Սուրբ Պետրոս եկեղեցին
2001-12-Royan-Plage.JPG|Լողափերից մեկը



## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Պաշտոնական կայքէջը 
* Զբոսաշրջային պաշտոնական կայքէջ
* Royan information 
* Vidéorama touristique sur Royan
* Royan from fr.wikipedia.org
* Վիճակագրության ազգային ինստիտուտ. Ռուայան 
* Ռուայան

Կատեգորիա:Առափնյա բնակավայրեր
Կատեգորիա:Ատլանտյան օվկիանոսի նավահանգիստներ
Կատեգորիա:Բերդաքաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի նավահանգիստներ
Կատեգորիա:Ֆրանսիայի քաղաքներ
Կաստր (Էնայի գավառ)

**Գուի** (), համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։ Փոստային ինդեքս՝ 02420:

Համայնքի INSEE կոդ՝ *02142*։

## Բնակչություն
Համայնքի բնակչությունը 2010 թվականին կազմում էր 231 մարդ։

## Տնտեսություն
2010 թվականի տվյալներով 149 աշխատունակ տարիքի մարդկանցից (15-64 տարեկան) 270-ը տնտեսապես ակտիվ էին, 35-ը անգործունակ (ակտիվության ցուցանիշը - 76,5 %, 1999 թվականին եղել է՝ 58,7 %)։ 114 աշխատունակ բնակիչներից 104-ը աշխատում էին (57 տղամարդ և 47 կին), անաշխատանք էին 10-ը (4 տղամարդ և 6 կին)։ 35-ը անգործունակ մարդկանցից 11-ը աշակերտներ կամ ուսանողներ են, 17-ը թոշակառու, 7-ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Գրան Ռոզուայի ազգային համալսարի վիճակագրությունը 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Պարույր Սևակի անվան թիվ 123 հիմնական դպրոց

**Պարույր Սևակի անվան թիվ 123 հիմնական դպրոց**, հանրակրթական դպրոց Երևանի Էրեբունի վարչական շրջանում։

## Պատմություն
Դպրոցը հիմնադրվել է 1961 թվականին Էրեբունի համայնքի Նոր-Արեշ թաղամասում՝ Էրեբունի թանգարանի հարևանությամբ։ Ի սկզբանե գործել է որպես թիվ 123 ութամյա դպրոց և ունեցել է մեկ քարաշեն մասնաշենք։ 1970 թվականին դպրոցը դարձել է միջնակարգ և կառուցվել է դպրոցի երկրորդ մասնաշենքը։ 1971 թվականին դպրոցն անվանակոչվել է հայ մեծանուն բանաստեղծ Պարույր Սևակի անունով։ 2010 թվականից Պարույր Սևակի անվան թիվ 123 դպրոցը դարձել է հիմնական դպրոց։
[մինի|[Պարույր Սևակի հուշարձան (Երևան)]]
1978 թվականին դպրոցի պատի խորշում տեղադրվել է Պարույր Սևակի հուշարձանը (քանդակագործ՝ Արա Շիրազ, ճարտարապետ՝ Ջիմ Թորոսյան)։

## Ծրագրային համագործակցություններ
Դպրոցն իր գործունեության ընթացքում իրականացրել է տարբեր ծրագրեր՝
* Լոս-Անջելեսի «Կարկաչ» մանակապատանեկան հեռուստածրագիր
* «ԱՄՔՈՐ-ի 400 աշակերտների համար կազմակերպված «Սնունդ» և «Այգեգործություն» ծրագրեր
* «Դպրոցական առողջապահություն» ծրագիր
* «Հավասարը հավասարին մեթոդով ուսուցում երիտասարդների շրջանում» ծրագիր
* «ՁԻԱՀ-ի կանխարգելում, կրթություն և խնամք» ծրագիր
* «Միավորվենք հանուն երեխաների և փրկենք ապագան» ծրագիր

## Տնօրեններ
* Զավեն Մուսաելյան
* Մխիթար Մխիթարյան
* Սոնյա Չախալյան
* Ռուբեն Սանոյան
* Լարիսա Բագդյան
* Վարդիթեր Թելունց

## Շրջանավարտներ
* Սարգիս Ստեփանյան
* Անդրանիկ Մարգարյան
* Մանուկ Թոփուզյան
* Հովհաննես Մութաֆյան
* Սուրեն Մալխասյան
* Ռուզաննա Ավետիքյան
* Աղասի Իսպիրյան
* Հովհաննես Մալխասյան
* Հրանտ Թումասյան

## Ծանոթագրություններ

Կատեգորիա:Երևանի դպրոցներ
Իրոն

**Իրոն** (), համայնք Ֆրանսիայում, Պիկարդիա մարզի Էնա գավառում։ Մտնում է Գին կանտոնի կազմի մեջ։ Հանդիսանում է Վերվենի շրջան։

Համայնքի INSEE կոդ՝ *02386*։

## Բնակչություն
Համայնքի բնակչությունը 2010 թվականին կազմում էր 222 մարդ։

## Տնտեսություն
2010 թվականի տվյալներով 142 աշխատունակ տարիքի մարդկանցից (15-64 տարեկան) 97 -ը տնտեսապես ակտիվ էին, 45-ը անգործունակ (ակտիվության ցուցանիշը - 68,3 %, 1999 թվականին եղել է՝ 76,3 %)։ 97 աշխատունակ բնակիչներից 85 -ը աշխատում էին (51 տղամարդ և 34 կին), անաշխատանք էին 12 -ը (6 տղամարդ և 6 կին)։ 45 անգործունակ մարդկանցից 4 -ը աշակերտ կամ ուսանող էր, 17 -ն թոշակառու, 24 -ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Իրոնի ազգային համալսարանի վիճակագրությունը 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ամորի Նոլասկո

**Ամորի Նոլասկո Գարիդո** (, ), պուերտո ռիկացի դերասան դոմինիկյան արմատներով, առավել հայտնի Ֆեռնանդո Սուկրեի դերով «Փախուստ բանտից» սերիալում։

## Կենսագրություն
Նոլասկոն ծնվել է Պուերտո Ռիկոյում, նրա ծնողները դոմինիկացիներ են։ Սկզբնապես նա չէր ծրագրել դերասան դառնալ, ավարտում է Պուերտո Ռիկոյի համալսարանը՝ կենսաբանի մասնագիտությամբ, պատրաստվում էր բժիշկ դառնալ։ Սակայն, նա չի աշխատում մասնագիտությամբ և տեղափոխվում է Նյու Յորք, որտեղ դառնում է Ամերիկայի Արվեստի Բրիտանական Դրամատիկական Դպրոցի ուսանող։

## Կարիերա
Նոլասկոն եղել է հրավիրված դերասան այնպիսի սերիալներում, ինչպիսիք են «Արլիսս» («Arli$$», 1999 թվական), «C.S.I.. Հանցագործության վայր» («CSI: Crime Scene Investigation», 2001 թվական) և «Շտապ օգնություն» («ER», 2002 թվական)։ Էկրանների հայտնվելու նրա առաջին նշանակալից դերը եղել է կարմիր մեքենայով, Օրանժ Ջուլիուս անունով արշավորդի դերը «Կրկնակի ֆորսաժ» («2 Fast 2 Furious», 2003 թվական) ֆիլմում։ Այնուհետև նա խաղում է Մինանդեոյի դերը «Պարոն 3000» («Mr. 3000», 2004 թվական) ֆիլմում, գլխավոր դերում Բեռնի Մակ։ 2007 թվականին հայտնվում է փոքրիկ դերով «Տրանսֆորմերներ» («Transformers») ֆիլմում, մերժում է ֆիլմի շարունակությունում նկարահանվելու առաջարկը՝ «Տրանսֆորմերներ։ Ֆոլլենների Վրեժը», ժամանակացույցում անհամաձայնության պատճառով։ Մինչ այժմ նրա ամենանշանակալից դերը հանդիսանում է Ֆեռնանդո Սուկրեի դերը «Փախուստ բանտից» («Prison Break») սերիալում։

2009 թվականի նոյեմբերին հայտնվում է Թի Փեյնի հետ համատեղ «Wisin & Yandel» դուետի «Imagínate» երգի տեսահոլովակում։

2010 թվականի մարտին սկսում է նկարահանվել «Սաութլենդ» («Southland») սերիալի երկրորդ եթերաշրջանում, դետեկտիվ Ռենե Կորդերոյի դերում դուրս մնացած դերասանի փոխարեն, սակայն երեք դրվագների նկարահանումներից հետո նա նույնպես լքում է սերիալը։

## Անձնական կյանք
Ապրում է Լոս Անջելեսում։ 2009 թվականի սկզբից հանդիպում էր դերասանուհի Ջենիֆեր Մորիսոնի հետ։ Զույգը բաժանվում է 2012 թվականին։

## Ֆիլմագրություն

## Ծանոթագրություններ

## Արտաքին հղումներ
* 
* Կենսագրություն www.tv.com կայքում 
* Ամորի Նոլասկոյի կենսագրությունը «Փախուստ բանտից»-ի պաշտոնական կայքում 

Կատեգորիա:1970 ծնունդներ
Կատեգորիա:20-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դեկտեմբերի 24 ծնունդներ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Սուրբ Ստեփանոս Նախավկա եկեղեցի

**Սուրբ Ստեփանոս Նախավկա եկեղեցի**, հայ առաքելական եկեղեցի Արմավիրի մարզի Դողս գյուղի հյուսիսային մասում՝ Վաղարշապատից 4 կմ հյուսիս։ Ընդգրկված է Դողսի պատմության և մշակույթի անշարժ հուշարձանների ցանկում։

## Պատմություն
Սուրբ Ստեփանոս եկեղեցին կառուցվել է 18-րդ դարում Սիմեոն Երևանցի կաթողիկոսի օրոք։ Կրել է Ստեփանոս Նախավկայի անունը։ Խորհրդային իշխանության տարիներին եկեղեցին վնասվել է։

Եկեղեցին վերականգնվել ու բարեկարգվել է Եղիշե Համբարձումյանի միջոցներով։ Եկեղեցին երեսապատվել է, կառուցվել է տանիքը, վերանորոգվել է բակը։ 2015 թվականին տեղի է ունեցել եկեղեցու օծման արարողությունը տեր Սիմոն եպիսկոպոս Ադամյանի առաջնորդությամբ։

## Ծանոթագրություններ

Կատեգորիա:Արմավիրի թեմի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Ռուդոլֆ Աթամալյան

**Ռուդոլֆ Սերգեյի Աթամալյան** (), հայ խորհրդային ֆուտբոլիստ և մարզիչ։ Խաղացել է հարձակվողի դիրքում։ Սպորտի վարպետ (1973 թվականից)։ 1971 թվականին եղել է Մոսկվայի «Լոկոմոտիվի» ավագը։

## Կարիերան
Ռուդոլֆ Աթամալյանը Բաքվի «Տրուդովիե ռեզերվի» ակումբի սան է։ 1965 թվականին նա սկսել է իր կարիերան Սումգայիթի «Խազար» ակումբում։ Հետո վերադարձել է Բաքու և խաղացել է «Նեֆտյանիկ» ակումբում։ 1966 թվականին Աթամալյանը տեղափոխվել է Երևանի «Արարատ» ակումբ, որտեղ խաղացել է փոխարինողների կազմում։

1968 թվականին Աթամալյանը Մոսկվայի «Լոկոմոտիվի» գլխավոր մարզիչ Վալենտին Բուբուկինին խնդրել է դիտարկել իրեն։

«Լոկոմոտիվի» կազմում Աթամալյանը խաղացել է 5 տարի։ Գրեթե բոլոր տարիներին նա աչքի է ընկել իր ուժգին հարվածներով և հակառակորդի սարսափը լինելով։ Ռուդոլֆը լավ էր խաղում գլխով։ 1971 թվականին Աթամալյանը դարձել է ակումբի ավագը, բայց խաղաշրջանի սկզբում նա վնասվածք է ստացել, որը նրան ֆուտբոլից հեռու է պահել գրեթե մեկ տարով։

1972 թվականի ամռանը Աթամալյանը տեղափոխվել է «Ուրալմաշ», որտեղից էլ կես տարի անց՝ «Նիստրու»։ Առաջին իսկ տարում նա ակումբին օգնել է տեղափոխվել բարձրագույն խումբ, որտեղ Ռուդոլֆը 11 խաղում խփել է 1 գոլ՝ գրավելով Կիևի «Դինամոյի» դարպասը և իր ակումբին պարգևելով հաղթանակ։ Աթամալյանի կարիերայի վերջին ակումբը եղել է Տյումենի «Նեֆտյանիկը»։

Ավարտելով ֆուտբոլիստի կարիերան՝ Աթամալյանը մնացել է Տյումենում և աշխատանքի անցել տեղի Օլիմպիական հերթափոխի մանկապատանեկան դպրոցում։ 1981 թվականին Աթամալյանը դարձել է Վորոնեժի «Ֆակել» ակումբի մարզչի օգնական։ Այդտեղ նա աշխատել է 2 տարի։ Ավարտել է մարզչական դպրոցը և երրորդ անգամ տեղափոխվել Տյումեն, սակայն այս անգամ արդեն որպես մարզիչ։ 1988 թվականին Աթամալյանը գլխավորել է Տյումենի «Գեոլոգ» ակումբը և ակումբին մարզել է 3 տարի։ Դրանից հետո նա մարզել է Տյումենի մեկ այլ ակումբ՝ «Իրտիշը»։ 2009 թվականին Աթամլյանը մարզել է «Լոկոմոտիվ-Սոչի» ակումբի 12-13 տարեկան ֆուտբոլիստներին։

Աթամալյանը վախճանվել է Սոչիում 77 տարեկանում՝ 2023 թվականի մարտի 26-ին։

## Անձնական կյանք
Աթամալյանին ունի մեկ դուստր՝ Մարիաննան։

## Ծանոթագրություններ

## Արտաքին հղումներ
* В центре нападения 
* Григорян А.Г. Футбольная одиссея Рудольфа Атамаляна - Газета «Урарту» №31 2000 г.

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Խորհրդային ֆուտբոլային մարզիչներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տյումենի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Ալիմի Բալլարդ

**Ալիմի Բալլարդ** (, ), ամերիկացի հեռուստատեսային դերասան։ Լայն ճանաչման ու համբավի հիմքը դրել է 2005-2010 թվականներին հեռուստատեսությամբ ցուցադրված *Numbers* սերիալում հետաքննությունների դաշնային բյուրոյի գործակալ Դեյվիդ Սինքլերի դերի տպավորիչ կատարումով։

## Կենսագրություն
Ալիմի Բալլարդը ծնվել է 1977 թվականի հոկտեմբերի 17-ին ԱՄՆ-ի Նյու Յորք քաղաքում, որտեղ և հաճախել է տեղի ավագ դպրոցը։

Դերասանական կարիերան սկսել է թատրոնում։ Հեռուստաէկրանին դեբյուտը նշել է 1993 թվականին։ Բալլարդը ամուսնացել է Դահն Բալլարդի հետ և նրանք ունեն երկու երեխա։

## Ընտրյալ ֆիլմագրություն
* 1993-1995 - Անսահման սեր/Loving
* 1997—1998 - Սաբրինա-փոքրիկ կախարդ/Sabrina, the Teenage Witch
* 1998 - Ընդհարում անդունդի հետ/Deep Impact
* 2000—2001 - Մուգ հրեշտակը/Dark Angel
* 2004 - Սև ամպը/ Black Cloud
* 2005—2008 - Համարներ/Numbers
* 2011 - Ֆորսաժ 5/Fast Five
* 2015 - Որս

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Սալինյակ դը Միրամբո

**Սալինյակ դը Միրամբո** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Ժոնզակի շրջանում։ Մտնում է Միրամբո կանտոնի կազմի մեջ։

Համայնքի INSEE կոդ՝ 17417։

## Բնակչություն
Համայնքի բնակչությունը 2010 թվականին կազմում էր 158 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Սալինյակ դը Միրամբո 

Կատեգորիա:Ֆրանսիայի համայնքներ
Ռեյչել Մայներ

**Ռեյչել Մայներ** (, ), ամերիկացի դերասանուհի, հայտնի է հեռուստասերիալներում, ֆիլմերում իր դերակատարումներով և Բրոդվեյում աշխատելու շնորհիվ։ Տառապում է սկլերոզով։

## Անձնական կյանք

Ռեյչել Մայների հայրը՝ Փիթեր Մայները, եղել է պրոդյուսեր և ռեժիսոր։ Նա պրոդյուսեր Ուորթինգթոն Մայների և դերասանուհի Ֆրենսիս Ֆուլլերի թոռնուհին է, այդպիսով՝ Ռեյչելը Մայներների ընտանիքի երրորդ սերնդի ներկայացուցիչն է ամերիկյան շոու բիզնեսում։ Ռեյչելը մամուլում հայտնի դարձավ Կալկին Մակոլեյի հետ ամուսնությունից հետո, որի հետ նրանք ապրել են երկու տարի (1998—2000) և ամուսնալուծվել են 2002 թվականին։ Նրանք ամուսնացել են շատ վաղ տարիքում (երկուսն էլ եղել են 17 տարեկան)։

2003 թվականին նա ակտիվ կերպով սկսել է աջակցել սաենտոլոգիային (Scientology)՝ ահռելի մեծ ներդրումներ կատարելով Լոս Անջելեսի սաենտոլոգիական կենտրոնում։

## Կարիերա

### Հեռուստատեսություն
Հեռուստաֆիլմերում Ռեյչելի առաջին դերերից են՝ Վիկի դերը '' (1990) ֆիլմում, Միշել Բաուերի դերը «Ուղղորդիչ կրակ» սերիալում (1989—1995), Լարելի դերը Սեքսը մեծ քաղաքում հեռուստասերիալի մի էպիզոդում, դերերը «Twenty-something Girls vs. Thirty-something Women» (1999) և NY-LON (2004) ֆիլմերում և այլն։

Նա 2007 թվականին Californication հեռուստասերիալում նկարահանվել է որպես Dani California, որի անվանումը հանդիսանում է հղում Red Hot Chili Peppers-ի որոշ երգերին։

2008 թվականին նա հայտնվել է «Վախը ինչպես կա» հեռուստասերիալի «The Sacrifice» էպիզոդում։

2009 թվականին նա նկարահանվել է Գերբնականը հեռուստասերիալի հինգերորդ եթերաշրջանի «Համակրանք հրեշի հանդեպ» առաջին էպիզոդում՝ հանդես գալով Մեգ Մասթերս դեմոնի դերում, և այդ նույն եթերաշրջանի տասներորդ՝ «Abandon All Hope» էպիզոդում։

2013 թվականին նա ավարտել է իր կարիերան հիվանդության՝ ցրված սկլերոզի պատճառով։

### Թատրոն
Նրա դերերի ցանկում են Ջենիֆերը Լաուրա Կահիլի «Naked Faith: The Way at Naked Angels in New York» (1994) ներկայացման մեջ, Մարգոն Բրոդվեյի «The Diary of Anne Frank» (1997) բեմադրությունում, Rivkele-ը Աշ Շոլոմի «God of Vengeance» ստեղծագործության բեմադրությունում (2000), որ կատարել էր Դոնալդ Մակգուլիսը Ասթ Սիեթլա թատրոնում, Սենդին Ռեբեկկա Գիլմանի «Blue Surge» ներկայացման ժամանակ Չիկագոյի Goodman Theatre (2001) և Նյու Յորք Public Theater թատրոններում (2002)։

## Ֆիլմագրություն

Ռեյչելը եղել է «Psycho Girlfriend» սերիալիը վեց էպիզոդների և «The Online Gamer»-ի մեկ էպիզոդի պրոդյուսեր 2009 թվականի։ Նաև Ռեյչելը գրել է սաունդթրեք «Shining Time Station: 'Tis a Gift»-ի համար 1990 թվականին։

## Այլ աշխատանքներ
Կինոյում, թատրոնում և հեռուստաընկերությունում աշխատելուց բացի Ռեյչելը նկարահանվել է Yellowcard խմբի «Only One» տեսահոլովակում (2004 թվական) և Sonic Youth խմբի Sunday տեսահոլովակում (1998 թվական)։

## Ծանոթագրություններ

## Արտաքին հղումներ
* 
* Ռեյչել Մայներ AllRovi կայքում
* Հարցազրույց CNN-ում

Կատեգորիա:Ամերիկացի կինոդերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Թատրոնի ամերիկացի դերասանուհիներ
Շաքրո Մհոյան

**Շաքրո Խուդոյի Մհոյան** (), ՀՀ ԳԱԱ ակադեմիկոս, արևելագետ-քրդագետ, պատմական գիտությունների դոկտոր, պրոֆեսոր։

## Կենսագրություն
Շաքրո Մհոյանը ծնվել է 1930 թվականի ապրիլի 12-ին, Հայաստանի Արագածի շրջանի Ալագյազ գյուղում, ծառայողի ընտանիքում։ 1948 թվականին ավարտելով տեղի միջնակարգ դպրոցը՝ ընդունվել է Խ. Աբովյանի անվան հայկական պետական մանկավարժական ինստիտուտի պատմության ֆակուլտետը։ Ինստիտուտն ավարտելուց հետո՝ 1952–1954 թվականներին աշխատել է Ալագյազի միջնակարգ դպրոցում որպես պատմության ուսուցիչ։ Հետագայում՝ 1956–1960 թվականներին եղել է «Ռյա Թազա» թերթի խմբագրի տեղակալ։

1960 թվականին Շաքրո Մհոյանը աշխատանքի է անցել Հայաստանի գիտությունների ակադեմիայի արևելագիտության ինստիտուտում, որտեղ վարել է քրդագիտության բաժնի վարիչի պաշտոնը։

1990 թվականին պրոֆեսոր Մհոյանը ընտրվել է Հայաստանի ԳԱԱ թղթակից անդամ, իսկ 1996 թվականին՝ իսկական անդամ։ 1994 թվականին ակադեմիկոս Շաքրո
Մհոյանը հրավիրվել է Մոսկվա և ստանձնել քրդագիտական հետազոտությունների կենտրոնի տնօրենի պաշտոնը՝ չխզելով իր կապերը Հայաստանի ԳԱԱ արևելագիտության ինստիտուտի հետ։

Շաքրո Մհոյանը դասախոսել է Երևանի պետական համալսարանի արևելագիտության ֆակուլտետում։ Երկար տարիներ եղել է արևելագիտության ինստիտուտի գիտխորհրդի անդամ։

## Աշխատություններ
1963 թվականին պաշտպանել է թեկնածուական ատենախոսություն՝ «Քրդական ազգային-ազատագրական շարժումները Իրաքում երկրորդ համաշխարհային պատերազմից հետո» թեմայով, իսկ 1978 թվականին՝ Մոսկվայում դոկտորական ատենախոսություն՝ «Քուրդ ժողովրդի ազգային ինքնավարության հիմնահարցերը Իրաքում» թեմայով։

Շաքրո Մհոյանի գրչին են պատկանում 10 մենագրություններ և մի քանի տասնյակ գիտական հոդվածներ։ Նա «Մերձավոր և Միջին Արևելքի երկրներ և ժողովուրդներ» մատենաշարի քրդագիտությանը նվիրված հատորների խմբագիրն է։

## Ծանոթագրություններ

## Աղբյուրներ
* ՀՀ ԳԱԱ նախագահություն, ՀՀ ԳԱԱ Հայագիտական և հասարակագիտական գիտությունների բաժանմունք, ՀՀ ԳԱԱ Արևելագիտության ինստիտուտ «Շաքրո Մհոյան», պատմաբանասիրական հանդես № 1, 2007, էջ 313-314

Կատեգորիա:ՀՀ ԳԱԱ ակադեմիկոսներ
Կատեգորիա:ՀՊՄՀ շրջանավարտներ
Կատեգորիա:Պատմաբաններ
Կատեգորիա:Պատմական գիտությունների դոկտորներ
Կատեգորիա:Քուրդ պրոֆեսորներ
Կատեգորիա:Քրդագետներ
Սվետոսլավ Մինկով

**Սվետոսլավ Մինկով** (, (), բուլղարացի գրող, լրագրող, թարգմանիչ։

## Կենսագրություն
Սվետոսլավ Մինկովը ծնվել է Ռադոմիրում զինվորականի ընտանիքում։ Ավագ եղբայրը՝ Ասենը, մահացել է Երկրորդ Բալկանյան պատերազմի ժամանակ, մյուս եղբայրը՝ Իվանը, եղել է Բուլղարիայի կոմունիստական կուսակցության անդամ և 1925 թվականին ինքնասպանություն է գործել՝ խուսափելով ձերբակալությունից։ Սվետոսլավը նախնական կրթությունն ստացել է Ռադոմիրում։ Գրական ասպարեզ է մուտք գործել քրոջ՝ Թոդորայի միջոցով, ով նրան ներկայացրել է 1920-ականների գրական շրջանակներում։

Սովորել է Ավստրիայի Weiskirchen ռազմական դպրոցում, ապա Սոֆիայի համալսարանում ուսանել է սլավոնական բանասիրություն, 1922-1923 թվականներին սովորել է Մյունխենի առևտրի և տնտեսագիտության ակադեմիայում։

1924-1925 թվականներին աշխատել է Կյուրեղի և Մեթոդիոսի անվան Բուլղարիայի ազգային գրադարանում։ Ապրիլյան իրադարձությունների հետ կապված՝ երկու ամսով ձերբակալվել է։ Ազատվելուց հետո աշխատել է տարբեր ամսագրերում և հրատարակություններում։ Մինչև 1942 թվականը եղել է մի շարք եվրոպական, ասիական և հարավ ամերիկյան երկրներում։ 1942-1943 թվականներին դիվանագիտական առաքելություն է իրականացրել Տոկիոյում։ 1944 թվականից հետո աշխատել է մի շարք կոմունիստական թերթերում, 1954-1962 թվականներին եղել է "Bulgarski pisatel" տպագրատան գլխավոր խմբագիրը։

## Ստեղծագործություններ
Մինկովը համարվում է բուլղարական գիտա-ֆանտաստիկ գրականության հիմնադիրներից։ 1921 թվականին հրատարակել է պատմվածքների անդրանիկ ժողովածուն՝ «Կապույտ քրիզանթեմ» վերնագրով։ Այնուհետև հանդես է եկել նովելների և երգիծական ակնարկների մի շարք ժողովածուներով։ Հայտնի է եղել որպես նշանավոր թարգմանիչ, բուլղարերեն թարգմանել է Հանս Քրիստիան Անդերսենի հեքիաթները։
* «Կապույտ քրիզանթեմ», 1921
* «Ժամացույց», 1924
* «Կրակե թռչունը», 1927
* «Ստվերների խաղը», 1928
* «Ավտոմատներ», 1932
* «Սիրտը ստվարաթղթե տուփում», 1934
* «Ռենտգենյան աչքերով տիկինը», 1934
* «Պատմվածքներ ոզնու մորթով», 1936
* «Մադրիդը վառվում է», 1936
* «Հյուր», 1938
* «Քաղցի կայսրություն», 1952
* «Ապահարզանային գոտեմարտ»
* «Այս բանը պատահել է Լամպադեֆորիայում» (հայերեն թարգմանությունը՝ Խաչիկ Հրաչյանի)

## Գրականություն
* Малая советская энциклопедия / Гл. ред. Б. А. Введенский. (Третье издание) - Т. 6 - М.: Большая советская энциклопедия, 1959. - с. 8

## Ծանոթագրություններ

## Արտաքին հղումներ
* Светослав Минков (автор и преводач)

Կատեգորիա:Բուլղարացի գրողներ
Կատեգորիա:20-րդ դարի պատմաբաններ
Կատեգորիա:Բուլղարացի լրագրողներ
Կատեգորիա:Բուլղարացի թարգմանիչներ
Կատեգորիա:Գիտաֆանտաստիկ գրողներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի արձակագիրներ
Կատեգորիա:Բուլղարացի գրադարանավարներ
Կատեգորիա:Բուլղարացի գրաքննադատներ
Կատեգորիա:Բուլղարացի խմբագիրներ
Կատեգորիա:Բուլղարացի դիվանագետներ
Կատեգորիա:Բուլղարացի իրավաբաններ
Կատեգորիա:Բուլղարացի մանկագիրներ
Սեն Բրի դե Բուա

**Սեն Բրի դե Բուա** () համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սենտի շրջանում։ Մտնում է Բյուրի կանտոնի կազմի մեջ։

Համայնքի INSEE կոդ՝ 17313։

## Բնակչություն
Համայնքի բնակչությունը 2010 թվականին կազմում էր 406 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ․ Սեն Բրի դե Բուա 

Կատեգորիա:Ֆրանսիայի համայնքներ
Կյուիրի Ուս

**Կյուիրի Ուս** (), համայնք Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Սուասոն շրջանի կոմունա։

Համայնքի INSEE կոդ՝ 02249։

## Բնակչություն
Համայնքի բնակչությունը 2010 թվականին կազմում էր 107 մարդ։

## Տնտեսություն
2010 թվականի տվյալներով՝ աշխատունակ տարիքի 68 մարդկանցից (15-64 տարեկան) 51-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը՝ 75,0 %, 1999 թվականին եղել է 70,1 %)։ 51 աշխատունակ բնակիչներից 45-ը աշխատում էին (25 տղամարդ և 20 կին), անաշխատանք էին 6-ը (1 տղամարդ և 5 կին)։ 17 անգործունակ մարդկանցից 2-ը աշակերտներ կամ ուսանողներ էին, 11-ը՝ թոշակառու, 4-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ – Կյուիրի Ուս 

Կատեգորիա:Ֆրանսիայի համայնքներ
Վիլնյով Սեն Ժերմեն

**Վիլնյով Սեն Ժերմեն** (), կոմունա Ֆրանսիայում, Պիկարդիա մարզի Էնա գավառում։ Մտնում է Սուասոն-1 կանտոնի կազմի մեջ։ Հանդիսանում է Սուասոն շրջանի կոմունա։

Համայնքի INSEE կոդ՝ *02805*։

## Բնակչություն
Համայնքի բնակչությունը 2010 թվականին կազմում էր 2438 մարդ։

## Տնտեսություն
2010 թվականի տվյալներով՝ աշխատունակ տարիքի 1597 մարդկանցից (15-64 տարեկան) 1133-ը տնտեսապես ակտիվ էին, 464-ը՝ ոչ ակտիվ (ակտիվության ցուցանիշը՝ 70.9 %, 1999 թվականին եղել է 67,1 %)։ 1133 աշխատունակ բնակիչներից 977-ն աշխատում էին (549 տղամարդ և 428 կին), անաշխատանք էին 156-ը (70 տղամարդ և 86 կին)։ 464 անգործունակ մարդկանցից 132-ը աշակերտներ կամ ուսանողներ էին, 152-ը՝ թոշակառու, 180-ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Վիլնյով Սեն Ժերմեն 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Վիլնյով սյուր Ֆեր

**Վիլնյով սյուր Ֆեր** (), կոմունա Ֆրանսիայի Պիկարդիա մարզի Էնա գավառում։ Մտնում է Շատո Տիերի կանտոնի կազմի մեջ։ Հանդիսանում է Շատո Տերրիի շրջանի կոմունա։

Համայնքի INSEE կոդ՝ *02806*։

## Բնակչություն
Համայնքի բնակչությունը 2010 թվականին կազմում էր 286 մարդ։

## Տնտեսություն
2010 թվականի տվյալներով՝ աշխատունակ տարիքի 177 մարդկանցից (15-64 տարեկան) 122-ը տնտեսապես ակտիվ էին, 55-ը՝ ոչ ակտիվ (ակտիվության ցուցանիշը՝ 68,9 %, 1999 թվականին եղել է 76.1 %)։ 122 աշխատունակ բնակիչներից 110-ը աշխատում էին (57 տղամարդ և 53 կին), անաշխատանք էին 12-ը (6 տղամարդ և 6 կին)։ 55անգործունակ մարդկանցից 7-ը աշակերտներ կամ ուսանողներ էին, 28-ը՝ թոշակառու, 20-ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Վիլնյով սյուր Ֆեր 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ